CELEX: 31973R1793
Language: hr
Date: 1973-07-02 00:00:00
Title: Uredba Komisije (EEZ) br. 1793/73 od 2. srpnja 1973. o izmjeni Uredbe (EEZ) br. 315/68 i Uredbe (EEZ) br. 537/70 u pogledu veličine određenih sorata tulipana

03/Sv. 035
            
            
               HR
            
            
               Službeni list Europske unije
            
            
               13
            
         31973R1793
   
               L 181/12
            
            
               SLUŽBENI LIST EUROPSKE UNIJE
            
            
               02.07.1973.
            
         
      UREDBA KOMISIJE (EEZ) br. 1793/73
   od 2. srpnja 1973.
   o izmjeni Uredbe (EEZ) br. 315/68 i Uredbe (EEZ) br. 537/70 u pogledu veličine određenih sorata tulipana
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 234/68 (1) od 27. veljače 1968. o uspostavljanju zajedničke organizacije tržišta za živo drveće i druge biljke, lukovice, korijenje i slično, rezano cvijeće i ukrasno lišće, a posebno njezin članak 4.,
   uzimajući u obzir Uredbu Vijeća (EEZ) br. 315/68 (2) od 12. ožujka 1968. o određivanju standarda kakvoće za lukovice cvijeća, gomolje i podanke cvijeća, kako je zadnje izmijenjena Uredbom (EEZ) br. 538/70 (3), a posebno njezin članak 2. stavak 2.,
   budući da je iskustvo pokazalo da je pomoću sadašnjih proizvodnih tehnika moguće uzgojiti tulipane dobre kakvoće i iz lukovica veličine manje od „dimenzije sita 11” koja je predviđena zajedničkim standardima kakvoće; budući da, stoga, te standarde treba prilagoditi;
   budući da zbog gore navedene izmjene postaju nepotrebne određene odredbe Uredbe Komisije (EEZ) br. 537/70 (4) o ovlašćivanju država članica da poduzimaju mjere kojima se odstupa od određenih zahtjeva standarda kakvoće koji se primjenjuju na izvoz lukovica cvijeća, gomolja i podanaka cvijeća u treće zemlje;
   budući da Upravljački odbor za živo drveće i druge biljke, lukovice, korijenje i slično nije dostavio svoj savjet u roku koji je odredio njegov predsjednik,
   DONIJELA JE OVU UREDBU:
   Članak 1.
   U tablici u odjeljku III. Priloga Uredbi (EEZ) br. 315/68, tekst koji se odnosi na „Tulipa” do i uključujući točku „tulipani, botanički” zamjenjuje se tekstom iz Priloga ovoj Uredbi.
   Članak 2.
   Uredba (EEZ) br. 537/70 mijenja se kako slijedi:
   
               1.
            
            
               U članku 1. stavku 1. brišu se riječi „Tulipa, Tulipa ‚Cordell Hull’, Tulipa ‚American Flag’, Tulipa ‚Montgomery’”
            
         
               2.
            
            
               U Prilogu se brišu unosi koji se odnose na Tulipa, Tulipa „Cordell Hull”, Tulipa „American Flag”, Tulipa „Montgomery”.
            
         Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. srpnja 1973.
      
         
            Za Komisiju
         
         
            Predsjednik
         
         Francois-Xavier ORTOLI
         
      
   
   
      (1)  SL L 55, 2.3.1968., str. 1.
   
      (2)  SL L 71, 21.3.1968., str. 1.
   
      (3)  SL L 67, 24.3.1970., str. 12.
   
      (4)  SL L 67, 24.3.1970., str. 10.
   PRILOG
   
               Botanički naziv proizvoda
            
            
               Metoda razvrstavanja
            
            
               Najmanja veličina
            
            
               Kategorija kalibraže
            
         
               Tulipa, osim:
               
                            
                        
                        
                           Tulipani „perroquest” sorata:
                           
                                       —
                                    
                                    
                                       Café brun, Café pourpre, Amiral de Constantinople, Crimson beauty, Lutea major, Markgraaf van Baden, Perfecta
                                    
                                 
                     
                            
                        
                        
                           Botanički tulipani
                        
                     
            
               A, B, C
            
            
               Dimenzija sita 10
            
            
               10-11; 11-12; 12 i više
            
         
               A, B, C
            
            
               Dimenzija sita 9
            
            
               9-10; 10-11; 11-12; 12 i više